Bella Rapoport

Bella Yevgeniyevna Rapoport (; ) — Rusiya sosioloqu və publisist, interseksional feminist, gender və bərabərlik nəzəriyyəsi sahəsində tədqiqatçı. Rapoport Sankt-Peterburqda yaşayıb fəaliyyət göstərir.
 Həyatı 
Bella Rapoport 29 may 1980-ci ildə Leninqradda hərbçi ailəsində anadan olub. Uşaq ikən o, hərbi şəhərciklərdə (Barens dənizindəki Rıbaçi yarımadasında, həmçinin Tacikistan və Qazaxıstanda) yaşayıb. Bella 2010-cu ildə Qüdsdə yaşayıb.

O, Sankt-Peterburq Dövlət Aerokosmik Cihazlar Universitetini bitirib. Sonra bir il Sankt-Peterburqda Avropa Universitetinin Antropologiya şöbəsində magistratura pilləsində təhsil alıb. Rapoport Siyasi Elmlər və Sosiologiya fakültəsinin Gender Araşdırmaları Departamentində laborant kimi çalışıb və fevralın 20-də EDU-da ixtisas dərəcəsini müdafiə edib. Onun müdafiə etdiyi elmi iş "Mədəniyyətşünaslıq" istiqaməti üzrə olub (fərqlənmə diplomu). O, jurnalist karyerasına "Be-in.ru"  saytında moda tənqidçisi və "Art1" saytında film tənqidçisi kimi başlayıb.
 İş fəaliyyəti 
O, "Novaya qazeta", "Metro" "Daily Afişa", "Snob", "Colta.ru" "Wonderzine" və s. kimi nəşrlərdə məqalələrini dərc edib. O, kəsişən feminizm, bədən pozitivliyi və poliamoriya ideyalarını bölüşür, fahişəliyə nəzarətin İsveç modelini müdafiə edir. Rapoport qadınlara qadağan edilən peşələr və feminitivlərin istifadəsini dəstəkləyir.

2015-ci ildə nəşr olunan mediada mizoginistik dildən bəhs edən "Adi cinsiyyətçilik"  rubrikası qızğın müzakirələrə səbəb olub.

O, “I-art", "F-feminism", "Actual Dictionary” “Qadınların Həmrəyliyi Həftəsi” (Ukrayna) kimi tədbirlərdə çıxış edib. Digər 22 qonaqla birlikdə "Heinrich Böll Foundation" “Qadınlar ictimai məkanlarda: Şəxsiyyətin siyasiləşdiyi zaman” və s. dəyirmi masaların işində iştirak edib. 2016-cı ildə Sankt-Peterburqda feministləin may yürüşünün əsas təşkilatçısı və iştirakçısı olub.

Rapoport Rusiyada hüquq müdafiəçisi Asya Xodıreva və Sankt-Peterburq Qadınlar üçün Böhran Mərkəzinin komandasının təşkil etdiyi Eve Enslerin “Vajina monoloqları” tamaşasının ilk xeyriyyə tamaşalarından birində iştirak edib. 2017-ci ildə o, Fransada "Femmes Solidaires" hərəkatının fəalları tərəfindən təşkil edilən konfransda Rusiyada qadınların vəziyyəti haqqında hesabatla çıxış edib. Bella ilə “Media ilə qarşılıqlı əlaqə: jurnalistika, fəallıq və media ilə toqquşmalar” mövzusunda görüş və müzakirə “Hər üçüncü” sərgi-layihəsi və BMT-nin “Gender əsaslı zorakılığa qarşı 16 günlük fəallıq” qlobal kampaniyası çərçivəsində keçirilib. 2015-ci ildə o, sosial şəbəkələrdə ombudsman Pavel Astaxovun təhqiramiz bəyanatlarına etirazın bir növü olan “Qırışlı qadın” adlı fləşmob təşkil edib. 2018-ci ildə o, “İnsanlara işgəncə verməyi dayandır” adlı fləşmobu dəstəkləyib. O, Oleq Kaşinlə Çeçenistanda qadın hüquqlarının pozulması ilə bağlı televiziya debatında iştirak edib.

Qərb mediası Rapoportun təşəbbüsləri haqqında xeyli sayda yazı tirajlayıb. "OpenDemocracy" BBC kimi KİV-lər onun haqqında yazılara geniş yer verib. Həmçinin Danimarka,, İsveç və Finlandiya nəşrlərində Bella Rapoport haqda yazılara rast gəlinir. 

2020-ci ildə o, "Utopian Circle" mühazirə zalında gender nəzəriyyəsinə tətbiq edilən diskurs təhlilinə həsr olunmuş “Mən/Biz Danışıq” adlı mühazirə kursu verib. Daha sonra, 2022-ci ildə o, Azad Universitetdə oxşar kursu, “Tənqidi Danışıq Analizi”ni keçib.

Rapoportun ilk olaraq 2022-ci ilin martında "Xolod" nəşri üçün yazılmış "Sanctions as a Colonial Practice" məqaləsi Latın Amerikası qəzeti "La Izquierda Diario" tərəfindən tərcümə edilərək dərc edilib. Rapoportun Rusiya-Ukrayna müharibəsinə reaksiyaya həsr olunmuş digər məqaləsi Macarıstanın müxalif nəşri olan "Merce" tərəfindən tərcümə edilib yayımlanıb.

24 sentyabr 2022-ci ildə Rapoport və daha 10 nəfər “telefon terroru” işi ilə əlaqədar həbs olunub. Sentyabrın 26-da Rapoport müvəqqəti saxlanma yerindən azad edilib.

 İstinadlar 

 Xarici keçidlər 

 «Я — это Другой»: Белла Рапопорт о доброжелательном антисемитизме, выступление на фестивале Комитета «:ru:Гражданское содействие», посвященном Всемирному дню беженцев (2020)


 Белла Рапопорт: «Как я стала феминисткой…»
 Белла Рапопорт о насилии в семье: почему женщины боятся идти в полицию
 Белла Рапопорт о паблике «Оцени телку», дегуманизации женщин и попустительстве ВКонтакте

Kateqoriya:Rusiya feministləri
Kateqoriya:Rusiya aktivistləri